  Майя Бывальцева Пхёнчханын Олимпиадаын биатлонъя вожвылъяськон улсын туннэ, 15-тӥ тулыспалэ, нылкышноослэн ньыль пол ыбылӥськонэн 15 иськеме нимаз бызьылонзы ортчиз. Ӵошатскон толон луыны кулэ вал, но кужмо тӧл сэрен мукет нуналлы выжтӥзы. Возьмамтэ шорысь вормиз Швециысь 22 аресъем Ханна Эберг. Вань мишеньёссэ ворсаса, со финише 41 минут 7,2 секундскын вуиз. Словакиысь Анастасия Кузьминалэн кык мишенез ворсатэк кылиз, озьы ке но со кыкетӥ луиз (вормисьлы 27, секунд келяз), «бронза» басьтӥз Германиысь Лаура Дальмайер (1 мишеньзэ ӧз ворса, 41,2 секунд келяз). Удмуртиысь биатлонистка Ульяна Кайшева куиняз ыбылӥськон интыын шонер вал, но сылыса нырысетӥ ыбылӥськонын кык мишеньзэ ворсамтэеныз 10 кужмоосыз пӧлы ӧз шедьы. Финишын со 24-тӥ луиз, вормисьлы 3 минут 40,7 секунд келяз. Тодэ вайытом, Олимпи шудонъёсы нырысьсэ пыриськись улосчимы азьвыл ӵошатсконъёсын 33-тӥ но 52-тӥ интыосын вал. Ватсалом, Россилэн олимпи командаысьтыз Татьяна Акимова 15-тӥ инты басьтӥз.  Тегъёс: Спорт Биатлон Олимпиада Удмуртия УльянаКайшева  